procesaur/Wiki.mk huggingface dataset:
Отклучен (филм од 2023 година)

''Отклучен'' е јужнокорејски трилер филм од 2023 година, режиран од Ким Тае-џун во неговото режисерско деби, со Чун Ву-хи, Јас Си-ван и Ким Хи-вон во главните улоги. Бил објавен на Нетфликс за пренос на 17 февруари 2023 година.
1 Заплет
Ли На-Ми (Чун Ву-Хи) работи како продавачка во нова компанија. Таа е обична канцелариска работничка која секојдневно напорно работи. Таа дополнително е вработена и со скратено работно време во кафулето на нејзиниот татко, Кафе Мизи.
Еден ден, Ли На-Ми го губи својот телефон во автобусот и некој го зема. Кога На-ми користи телефон на пријателка за да се јави, О Џун-Јеонг (Им Си-Ван) користи апликација за лажен глас за да зборува, за неговиот глас да не биде препознат, и ѝ наложува да го земе телефонот во продавница за поправка. Тој го прави тоа за да може да добие пристап до нејзината лозинка и под изговор дека го поправа нејзиниот скршен екран на телефонот, инсталира шпионски софтвер на нејзиниот телефон.
На-Ми се шета и прави сè со нејзиниот телефон, без да се посомнева дека секој потег, разговор и порака Џун-Јеонг ги следи. Џун-Јонг полека се инфилтрира во личниот живот на На-Ми, предизвикувајќи нејзиниот татко да се сомнева во него. На-Ми изразува љубопитност за Џун-Јонг бидејќи изгледа дека имаат заеднички интереси. Тој тврди дека работи во софтверска компанија и навидум се обидува да и помогне со шпионскиот софтвер.
На-Ми е отпуштена од работа откако Џун-Јеонг обелодени доверливи информации и ја намести. Тој, исто така, се обидува да ја натера На-Ми да верува дека зад шпионскиот софтвер стои нејзината најдобра пријателка. На крајот, Џун-Јеонг успева да ја изолира На-Ми од сите важни луѓе во нејзиниот живот.
Во меѓувреме, детективот Ву Џи-Ман (Ким Хи-Вон) истражува случај на убиство во кое мртво тело било пронајдено на оддалечена планина. Таму, тој наоѓа индиции кои укажуваат на неговиот син Ву Џун-Јеонг како можен сторител. Пронајдени се седум дополнителни тела што укажува на Џун-Јонг кој сè уште ги чува паметниоте телефони на своите жртви, последниот на Еун Ми-Кјонг, за кој властите веруваат дека побегнал.
Во шокантниот пресврт на крајот, На-Ми и нејзиниот татко се борат за своите животи додека детективот Ву Џи-Ман ја открива вистината за Џун-Јеонг.
2 Улоги
* Чун Ву-хи како Ли На-ми: Продавачка во стартап компанија.
* Им Си-Ван како О Џун-Јеонг: Човек кој ѝ приоѓа на Нами откако случајно ѝ го подигнал паметен телефон.
* Ким Хи-вон како Ву Џи-ман: Детектив кој го брка виновникот за случај на убиство.
* Парк Хо-сан како Ли Сеунг-Ву: Таткото на Нами.
* Ким Је-вон како Џеонг Еун-џу: Најдобриот пријател на Нами.
* О Хјун-кјунг како извршен директор О: Претседателот на стартап компанија.
* Џеон Џин-о како Ким Јунг-хо
* Ким Џо-рјонг како Еун-ми
* Гил Хае-јеон како Џе-јеон
3 Продукција
Филмот е заснован на истоимениот јапонски роман на Акира Тешигавара, кој е адаптиран во филмот ''„Украден идентитет“'' од 2018 година.
Филмот првично требало да се појави во кината од CJ ENM, но подоцна одлучиле да биде објавен на Нетфликс.
4 Наводи
Бистричка Река (Црна Река)

Бистричка Река (или позната како Злокуќанска Река) — река во Македонија, сместена на планината Баба Планина.
Реката поминува низ селата Злокуќани и Бистрица.
1 Местоположба
Реката се наоѓа на Баба Планина.
2 Устие
Реката се влева во Кристоворска Река, нешто подолу од селото Бистрица, за потоа реката да се влие во V Канал.
3 Поврзано
* Бистрица
* Злокуќани
* Баба Планина
* Црна Река
Источен Петок

Источен Петок или Балаклија се вика првиот петок по Велигден. Тој спаѓа во Светлата недела поради што некои го викаат и Светол Петок, а поради тоа што во светлата недела се блажи, може да се сретне и како Благ Петок.
Овој ден е посветен на прославувањето на Пресвета Богородица, која во богослужбите на Светлиот петок е наречена и Животоносен Источник.
Востановувањето на овој празник се случило во чест на чудата кои се случувале на изворот кој се наоѓал покрај храмот „Животоносен источник“, посветен на Пресвета Богородица, во близината на Цариград. Храмот бил изграден по залагањето на царот Лав Велики (5 век). Според преданието, уште додека не бил цар на Византија, во ближната шума Лав наишол на еден слеп човек, кој го довел до изворот на кој го измил и му дал да пие од водата, по што слепиот прогледал. Кога станал цар, на местото каде што се случило чудото, ѝ изградил храм на Пресвета Богородица, во знак на благодарност кон неа. Набргу после тоа, многуброен народ започнал да доаѓа во тој храм од сите страни, барајќи и наоѓајќи лек за многуте болести. Меѓу нив бил и подоцнежниот цар Јустинијан I (6 век), кој примајќи исцеление на тој извор, го обновил и проширил храмот кој бил срушен по земјотресот. Царевите Василиј I Македонец (9 век) и неговиот син Лав VI Мудриот (9-10 век) повторно го обновувале храмот и изворот, од кои се точеле голем број исцеленија за народот и византиската аристократија. Во синаксарот на овој празник се спомнуваат многубројните исцеленија, но и воскресението на еден мртовец, како чуда кои се случиле на храмовиот извор.
Шемара Викраманајаке

Шемара Викраманајаке (родена 1962 година) е австралиска бизнисменка. Ја започнала својата кариера како адвокат, а потоа била и банкар. Во 2018 година, станала извршен директор и на ''Macquarie Group Ltd.'' Таа се залагала за зголемување на производството на обновлива енергија и исто така ги повикала владите четирикратно да го зголемат производството на обновлива енергија до 2030 година со намера да ги минимизираат последиците од глобалното затоплување.
Викраманајаке добила вкупно 23,7 милиони американски долари како компензација во 2022 година, што ја прави најплатена извршна директорка во Австралија втора година по ред.
1 Кариера
Викраманајаке работела како корпоративен адвокат во ''Blake Dawson Waldron'' пред да се приклучи на ''Macquarie Group Ltd'' во 1987 година. Била на чело на корпоративното советодавно биро на ''Macquarie'' во Нов Зеланд, а исто така имала клучна улога во основањето на корпоративните советодавни канцеларии во Хонгконг и Малезија. Таа работела со ''Macquarie Capital'' скоро 20 години и била назначена за раководител на ''Macquarie Asset Management'' во 2008 година и како и на чело на групата за управување со средства на компанијата повеќе од една деценија.
Во декември 2018 година, таа го заменила Николас Мур како извршен директор на групацијата ''Macquarie''. Пред ова, Викраманајаке била раководител на групата на ''Macquarie Asset Management''. Таа, исто така, станала првата жена извршен директор на ''Macquarie Group''.
Во 2018 година, била назначена за комесар на Глобалната комисија за адаптација, комисија иницирана од Светска банка за спроведување и забрзување на акциониот план за адаптација на климата. Во 2019 година, била назначена во Иницијативата за лидерство на ОН за климатски финансии од Мајкл Блумберг.
Таа е единствената жена извршен директор меѓу 20-те најголеми австралиски компании по пазарна вредност и австралијка со азиско потекло која раководела со компанија на берзата ''ASX 200''. Во 2019 година, Викраманајаке исто така влегла во книгата на рекорди како првата жена што станала извршна директорка со најголема заработка во Австралија.
Таа исто така била еден од говорниците кои присуствувале на Конференцијата на Обединетите нации за климатски промени во 2021 година која се одржала во Глазгов и зборувала за мобилизирање на приватните климатски финансии за пазарите во развој. Нејзиното присуство на меѓународната конференција за климата во Глазгов Г20 ја издигнало нејзината репутација и ги истакнало нејзините зелени ингеренции додека таа седеле до австралискиот премиер Скот Морисон. Викраманајаке првично била наведена како де факто лидер на австралиската делегација за време на самитот ''COP26'', бидејќи почнале да кружат гласини дека Морисон веројатно нема да присуствува на конференцијата.
Таа, исто така, дава совети и консултации за инвестиции во зелена технологија за Владата на Австралија.
Викраманајаке, исто така, била назначена за копретседател на иницијативата за лидерство за климатски финансии во Индија.
Бригите Кнопф

Бригите Кнопф (родена на 28 август 1973 година, во Бон) е германски климатолог. Од февруари 2015 година таа е генерален секретар на Меркатор Истражувачкиот институт за глобални проблеми и климатски промени а од 1 септември 2020 година е член на Експертскиот совет за климатски прашања (en).
1 Кариера
Во 1993 година, Кнопф матурирала како најдобра во својот клас во гимназијата Алберт-Ајнштајн во Санкт Аугустин. Во 1993 година започнала да студира физика со специјализација за сончева енергија на Универзитетот во Марбург. Кнопф добила диплома во 1999 година.
Од 1999 до 2001 година Бригите Кнопф работи во одделот за истражување и развој на ''PHÖNIX SonnenWärme AG'' во Берлин. Од 2001 до 2006 година, Кнопф била докторант на Институтот за истражување на климатските влијанија во Потсдам (ПИК). Во 2006 година докториралс на Универзитетот во Потсдам. Од 2007 до 2014 година работела како научник во ПИК. Во 2014 година почнала да работи за Меркатор Истражувачкиот институт за глобални проблеми и климатски промени(MCC).
2 Трудови
Неодамнешниот трудот на Кнопф се занимава, меѓу другите теми, и со спроведување на Парискиот договор. Таа, исто така, ги проучува цените на јаглеродот и како тоа може да се ублажат климатските промени истовремено финансирајќи ги целите за одржлив развој на ОН (SDGs).
Во јавната дебата за решенија за климатската криза, Кнопф се залага за цена за емисиите на јаглерод. Таа повикува на одржливи финансиски реформи во Германија и на меѓународно ниво: „Покрај намалувањето на субвенциите за фосилите горива, таквата реформа мора да вклучува ефективна цена на јаглеродот“. Таа тврди дека приходите од цените на јаглеродот може да се искористат за намалување на другите даноци.
Кнопф била еден од авторите на петтиот извештај за проценка на IPCC (2014).
3 Избрани публикации
** Ottmar Edenhofer, Brigitte Knopf u. a.: ''The economics of low stabilization: model comparison of mitigation strategies and costs.'' In: ''The Energy Journal.'' 2010, S. 11–48,
***
Дејвид Филипс (климатолог)

Дејвид Вејн Филипс, (роден на 8 септември 1944 година) е виш климатолог за животна средина во Канада (Одделот за животна средина), портпарол на Метеоролошката служба на Канада и автор.
1 Ран живот и образование
Филипс е роден и израснат во Виндзор, Онтарио, студирал географија на Универзитетот во Виндзор и дипломирал во 1967 година.
2 Кариера
Филипс кратко време предавал во средно училиште. Потоа бил ангажиран од Метеоролошката гранка за транспорт на Канада да спроведе истражување на Големите езера во Торонто. Работата вклучувала користење на климатолошки податоци за да се одговори на прашањата во врска со климатските записи: фармери кои бараат сезони без мраз или температурни трендови, урбанисти кои ја проценуваат локацијата за аеродром или за климатологијата на ветрот за високи згради и други пошироки прашања од јавноста.
Во 1990-тите Филипс бил снимен од ''Weather Network'', која создала серија од 90-секундни кратки видеа за различни временски теми со наслов „Прашајте го експертот“.
Филипс ја проучува климата, промовира свесност и разбирање за времето и климата во Канада. Како историчар за временската прогноза, тој има собрано и каталогизирано повеќе од 35.000 временски приказни. Секоја година од 1996 година тој составува листа и опис на најинтересните временски приказни за годината.
Речиси една деценија ја пишувал колумната за временската прогноза во списанието ''Canadian Geographic''. Секоја година создава календар врз основата на временските занимливости.
Почнувајќи од 2015 година, Филипс продолжува да се појавува често на националното радио и телевизија како коментатор за временските и климатските прашања.
3 Награди
* Награда за заслуги на алумни од Универзитетот во Виндзор (2012)* Член на Кралското канадско географско друштво* Соработник на Канадското метеоролошко и океанографско друштво* Комеморативен медал за 125-годишнината на Конфедерацијата на Канада* Патерсон медал за истакната служба за метеорологија во Канада* Дијамантски јубилеен медал на кралицата Елизабета Втора* Двапати награда за заслуги за јавна служба* Почесни докторати од Универзитетот во Ватерло и Универзитетот Ниписинг* Орден на Канада (2001)* Камсел медал од Кралското канадско географско друштво (1993)
4 Публикации
Филипс е автор на неколку книги, ''Климата на Канада'' и два бестселери ''Денот кога се исушија Нијагарините водопади'' и ''Обвинете го на времето''. Филипс објавил неколку есеи во Канадската енциклопедија. Тој е исто така автор на ''Канадскиот календар за интересни временски услови''. Меѓу неговите дела е и ''Климатскиот индекс на сериозност'', рангирање на 150 локации во Канада за нивните најекстремни временски услови.
Големиот страшен суд

''Големиот страшен суд'' — слика масло на платно, насликана од фламанскиот уметник Петер Паул Рубенс помеѓу 1614 и 1617 година. Тој ја создал композицијата и ги нанел последните допири и неговиот е единствениот потпис на делото, иако се верува дека на него работеле меѓу девет и деветнаесет помошници во студиото. Називот ја разликува од неговите слики ''Малиот страшен суд'' од 1619 година и неговиот ''Падот на проклетите'' од 1620 година.
Оваа слика е една од четирите олтарни дела нарачани од Рубенс за исусовската црква во Нојбург на Дунав од Волфганг Вилхелм, грофот од Пфалц-Нојбург. Подоцна преминала во приватната збирка на Јохан Вилхелм, изборник на Пфалц и во денешни дни се наоѓа во Старата пинакотека во Минхен.
1 Опис
Сликата го прикажува Страшниот суд, со Господ-Отецот во средишниот горен дел и Исус веднаш под него. Десно од Исус е неговата мајка Дева Марија, а лево Мојсеј, со плочите на кои се прикажани Десетте Божји заповеди. Нагоре од левата страна на сликата (од десната страна на Исус) се блажените, додека проклетите паѓаат во пеколот од десната страна. Во основата на сликата се мртвите, кои умираат и оние штотуку воскреснале.
2 Историја на сликата
Се верува дека на сликата работеле девет до деветнаесет уметници, сепак, единствениот потпис на сликата е тој на Рубенс. За планот и последните нијанси се погрижил мајсторот.
Сликата и двата поврзани странични панели биле нарачани од Волфганг Вилхелм фон Пфалц-Нојбург и биле наменети да послужат како олтарни слики на високиот олтар во дворската црква во Нојбург на дер Донау, која им била предадена на језуитите во 1618 година како дел од контрареформацијата. Колосалната природа на сликата и сликовната програма треба да се разберат во позадината на претстојната Триесетгодишна војна и Контрареформацијата, која била истуркана со голема сериозност во Кнежеството Пфалц-Нојбург. Мотивот на Страшниот суд бил најпопуларниот симбол на пропагандата на контрареформацијата, заедно со оној на паѓањето на ангелите од страна на Архангел Михаил. Меѓутоа, сликата предизвикала навреда поради прикажаните голи тела и била делумно покриена додека конечно внукот на дарителот, Јохан Вилхелм, не ја донел во галеријата во Диселдорф во 1692 година.
Откако во 1777 година баварскиот престол го наследил изборникот на Пфалц, Карл Теодор и го преселил својот двор во Минхен, најпрвин галериите Манхајм и Цвајбрикер и на крајот, под неговиот наследник Максимилијан IV Јосиф, галеријата Диселдорф била префрлена во главниот град на Баварија во 1805/06 година. Таму, ''Големиот страшен суд'' првично бил сместен во галеријата во аркадите во дворот. Сега се наоѓа во Старата пинакотека и е најголемата слика во музејот (инв. бр. 890). Поставена е во средината на салата VII на првиот кат. Оваа таканаречена „Рубенсова сала“, која е проектирана специјално за сликата со триумфалната порта отспротива и упатува на сликата, е најголемата сала во музејот. Сликата е единствената која сè уште е поставена на истото место како кога бил основан музејот во 1836 година.
Двата странични панели кои го прикажуваат обожавањето на овчарите и излевањето на Светиот Дух се наоѓаат во државната галерија Нојбург.
Јанкула Стефаноски

Јанкула Т. Стефаноски ( во — во ) — македонски партизан, учесник во НОВ на Македонија.
1 Животопис
По занимање бил земјоделец. Кон националното ослободително движење пристапил уште во 1941 година. Во 1943 година доброволно влегол во единицте на НОВ. Работел на велешкиот регион. Загинал во борбите кај Богомила на 13 март 1943 година.
2 Наводи
Страшниот суд (Мемлинг)

''Страшниот суд'' — триптих што му се припишува на старохоландскиот сликар Ханс Мемлинг и е насликан помеѓу 1467 и 1471 година. Сега се наоѓа во Националниот музеј во Гдањск, Полска. Бил нарачан од Анџело Тани, претставник на Медичиеви во Бриж, но бил заробен од Пол Бенеке, пират од Данциг (модерен Гдањск), за време на превозот по море. Долготрајната тужба против Ханзата барала негово враќање во Италија. Првично бил поставен во базиликата Успение на Пресвета Богородица, во 20 век бил преместен на сегашното место.
0.1 Датирање
Средишниот панел на олтарната слика, насликан со масло и темпера на дрво, е со димензии 242 × 180 см, а двете крила се со димензии 242 × 90 см. Сликата најверојатно е изработена помеѓу 1467 и 1471 година. Изворното дело се наоѓа во Националниот музеј во Гдањск, а копија има во црквата Успение на Пресвета Богородица во истиот град.
1 Опис
Во средната плоча, Исус е прикажан како судија на светот, седи на виножито (Rz 4,3). Крин и меч се лево и десно од неговата уста и ги означуваат страните на благословените и на проклетите. Марија клечи на десната страна, Јован Крстител на левата страна со црна наметка со црвена линија над крзнената облека. Дванаесетте апостоли се наредени во полукруг. Под Исус е Архангел Михаил, вооружен до половината, како мерач на души. Судбината на проклетите е прикажана на десниот панел. Ѓаволите ги грабаат, ги влечат во пеколот. Лево е приемот на благословените во рајот (небесниот Ерусалим). Ги пречекува Свети Петар и повторно ги облекува.
На задната страна на двете крила е прикажан архангелот Михаил како се бори со змејот (ѓаволот) кој лежи на земја и крунисаната Марија со Младенецот Исус. Двете фигури стојат на плинтуси и се направени во техниката гризај. Во долниот појас на двете странични крила е дарителската двојка, во црно-црвено Анџело ди Јакопо Тани, претставник на банкарската куќа Медичи во Бриж, и неговата сопруга Катерина ди Франчесо Тангели, секој со својот грб.
2 Патот до Гдањск
 Триптихот бил нарачан од Анџело ди Јакопо Тани (1415–1482) во Брисел околу 1467 година за капелата на архангел Михаил во Бадија Фиесолана, која била подарена од Медичи од Фиесола. Тани бил управител на банката Медичи во Бриж од 1455 до 1460 година. Бродот со кој триптихот требало да биде донесен во Фиренца во 1473 година бил заробен од пират од Гдањск, брод на Ханзата, набргу по испловувањето. Дел од наградата, вклучувајќи ја и сликата, бил донесен во Гдањск. Истата и била подарена на црквата Успение на Пресвета Богородица. И покрај интервенцијата на Карло Храбриот, тогашниот војвода од Бургундија и папата Сикст IV, пленот останал во Гдањск. Градот Бриж му платил отштета на Томазо Портинари.
Крсте Милошески

Крсте Т. Милошески ( во — во Туманова Шума) — македонски партизан, учесник во НОВ на Македонија.
1 Животопис
По занимање бил земјоделец. Уште во времето на Кралството Југославија, бил со напредни сфаќања и се борел за демократија. Бил фатен од бугарската полиција која по долго измачување го убива на ѕверски начин во Туманова Шума на 17 февруари 1943 година.
2 Наводи
Девојка за изнајмување

''Девојка за изнајмување'' (|彼女、お借りします, |Rent-A-Girlfriend) — комична љубовна манга од Реиџи Мијаџима, објавена во списанието ''Weekly Shonen Magazine'' на Kodansha од јули 2017 г. Заклучно со април 2024 г., објавени се 36 тома.
Аниме-адаптација на мангата била создадена од TMS Entertainment, а првата сезона била премиерно прикажана на 10 јули 2020 г. Втората сезона била премиерно прикажана на 3 јули 2022 г. Третата сезона била премиерно прикажана на 7 јули 2023 г.
1 Содржина
Заплетот се заснова на образот на реалните услуги во Јапонија, кои ви дозволуваат да изнајмите лице на одредено време што ќе ја игра улогата на пријател, брачен другар, дете или девојка/дечко за одреден временски период.
Откако Казуја Киношита ќе биде оставен од неговата прва девојка, тој решава да проба онлајн услуга за изнајмување девојки. Прекрасната и дружељубива Чизуру Мизухара се покажува дури и премногу идеална за неговиот вкус. Тој продолжува да ја изнајмува за да им покаже на другите и на членовите на семејството дека добро му оди, па дури и дека има девојка. Многу совпаѓања, како фактот што живеат во соседни станови или одат на ист факултет, ги поврзуваат јунаците, како и желбата на Казуја да не ја вознемири баба му. Наскоро, Казуја се крие зад совршениот образ на Чизуру.
Сиуатанехо

Сиуатанехо (|Zihuatanejo) — четвртиот по големина град во мексиканската сојузна држава Гереро, административен центар на Општина Сиуатанехо де Асуета. Населението, според пописот од 2010 г., било 67.408 жители. Градот се наоѓа на добро заштитен залив, кој е популарен кај сопствениците на лични бродови во текот на зимските месеци.
1 Во културата
Градот се спомнува во приказната на Стивен Кинг „Рита Хејворт и бегството од Шошенк“ и во филмот на Френк Дарабонт „Бегство од Шошенк“ заснован на приказната.
2 Население
+Распределба на населението (мажи / жени), Година, 2000, 2005, 2010
Население, 56.853, 62.376, 67.408
3 Галерија
Седумнаесетта приградска парохија

Седумнаесетта приградска парохија — православна парохија на Македонската православна црква - Охридска архиепископија, дел од Битолското архијерејско намесништво на Преспанско-пелагониската епархија. Нејзиното седиште е во црквата „Св. Никола“ во битолската населба Боримечка. Парохиски свештеник е ереј Горан Петковски.
Парохијата ги опфаќа битолската населба Боримечка и селата: Брусник, Лавци, Логоварди и Поешево, како и историското село Смолево.
1 Цркви и манастири
Ова е список на црквите и манастирите во парохијата. Можно е списокот да не е целосен:
име, населено место, изградена, слика
Црква „Св. Никола“(парохиско седиште), Боримечка
Црква „Св. Димитриј“, Брусник
Црква „Вознесение Христово“, Брусник
Црква „Рождество на Пресвета Богородица“, Брусник
Црква „Св. Ѓорѓи“, Брусник
Црква „Св. Петка“, Брусник
Црква „Св. Никола“, Лавци
Црква „Св. Илија“, Лавци
Црква „Св. Ѓорѓи“, Логоварди
Црква „Св. Ѓорѓи“, Поешево
Црква „Св. Лидија“, Поешево
Црква „Св. Атанасиј“, Смолево
2 Поврзано
* Битолско архијерејско намесништво
Сеут III

Сеут III (|Σεύθης, Seuthēs) бил крал на Одрисија, дел од Тракија, во доцниот 4ти век п.н.е. (сигурно потврдено за периодот помеѓу 324 и 312 п.н.е.).
1 Историска позадина
После походите на Филип II во 347–342 п.н.е. значителен дел од Тракија станал потчинет на Македонија. Додека тројцата главни владетели на Тракија чие постоење е потврдено, за време на владеењето на Филип не се појавуваат во изворите после 340те п.н.е., останува непознато во кој степен кралството било елиминирано. Македонските кралеви управувале со Тракија преку воени гувернери (''stratēgoi''): Александар син на Аероп (341–334 п.н.е.), Мемнон (334–327 п.н.е.), Зопирион (327–325 BC). По смртта на Филип во 336 п.н.е., некои тракиски племиња се побуниле против неговиот син Александар Велики, кој ги поразил Гетите и кралот Сирм на Трибалите. Други Тракијци испратиле војски да се придружат на војската на Александар, како тракискиот принц Ситалк, посведочен како еден од командантите на Александар за време на неговиот поход на Исток.
2 Библиографија
* K. J. Beloch, ''Griechische Geschichte'', vol. 3/2, Berlin, 1923.
* D. Dana, Inscriptions, in: J. Valeva et al. (eds.), ''A Companion to Ancient Thrace'', Wiley, 2015: 243–264.
* P. Delev, “Filip II i zalezăt na Goljamoto Odrisko carstvo v Trakija,” ''Šumenski universitet “Episkop Konstantin Preslavski,” Trudove na katedrite po istorija i bogoslovie'' 1 (1997) 7–40.
* P. Delev, Thrace from the Assassination of Kotys I to Koroupedion (360-281 BC), in: J. Valeva et al. (eds.), ''A Companion to Ancient Thrace'', Wiley, 2015: 48–58.
* A. Kojčev, “Trakijskite odriski carski pogrebenija, hramove i grobnici – opit za opredeljane na vladetelskata prinadležnost,” in T. Kănčeva-Ruseva (ed.), Arheologičeski i istoričeski proučvanija v Novozagorsko 2, Sofija 2008: 120–174.
* M. Manov, "The Hellenistic Tomb with Greek Inscription from Smyadovo, Bulgaria - Reconsidered," ''Journal of Ancient History and Archaeology'' 6/3 (2019) 99–118.
* M. Tačeva, ''The Kings of Ancient Thrace,'' vol. 1, Sofia, 2006.
* S. Topalov, ''Contributions to the Study of the Coinage and History in the Lands of Eastern Thrace from the End of the 4th C. B.C. to the end of the 3rd C. B.C.'', Sofia, 2001.
* R. Werner, in: W.-D. von Barloewen (ed.), ''Abriss der Geschichte antiker Randkulturen'', Munich, 1961: 83–150, 239–242.
Крсте Миленкоски

Крсте Г. Миленкоски ( во — во ) — македонски партизан, учесник во НОВ на Македонија.
1 Животопис
По занимање бил фурнаџија. Кон единиците на НОВ на Македонија пристапил доброволно и бил дел од Првата македонско-косовска ударна бригада. Загинал во борбите кај Ѓаковица на 10 ноември 1944 година.
2 Наводи
Маринко Цветаноски

Маринко М. Цветаноски ( во — во ) — македонски партизан, учесник во НОВ на Македонија.
1 Животопис
По занимање бил земјоделец. Кон единиците на НОВ на Македонија пристапил во април 1944 година. Бил дел од Првата македонско-косовска ударна бригада. Загинал во борбите кај Пеќ на 20 јануари 1945 година.
2 Наводи
Љубомир Павлески

Љубомир Д. Павлески ( во — ) — македонски партизан, учесник во НОВ на Македонија.
1 Животопис
Уште за време на Кралството Југославија тој бил со напредните идеи за национално и социјално ослободување. Се борел против ненародниот режим на Југославија, особено за време на изборите.
Кона народноослободителното движење се приклучил уште во 1941 година. Подоцна станал и илегалец и бил дел од селскиот револуционерен комитет. Во 1944 година бил откриен и фатен од бугарската војска и полиција и убиен на 7 февруари, 1944 година.
2 Наводи
Аеродром Солун

Аеродром Солун , официјално Аеродром Солун "Македонија" (|Κρατικός Αερολιμένας Θεσσαλονίκης «Μακεδονία»|Kratikós Aeroliménas Thessaloníkis "Makedonía") и поранешен Аеродром Микра, е меѓународен аеродром кој го опслужува Солун, вториот најголем град во Грција. Се наоѓа на југоисточно од градот, во Седес.
Аеродромот е третион најголем аеродром во државата после Меѓународниот аеродром Атина и Меѓународниот аеродром Ираклион. Отворен е во 1930 година и е втор најголем аеродром во Грција по број на летови и трет по број на опслужени патници во 2016, со над 6 милиони патници. Тој е главниот аеродром во Северна Грција и исто така ги опслужува популарната туристичка дестинација Халкидики и околните градови во Македонија.
Милован Јанкулоски

Милован С. Јанкулоски ( во — кај ) — македонски партизан, учесник во НОВ на Македонија.
1 Животопис
Бил роден во 1904 година во селото Косово кај Македонски Брод. По занимање бил земјоделец. Кон НОБ пристапил доброволно во Првата македонско-косовска ударна бригада, во август 1944 година. Загинал во борбите кај Барбарас на 7 септември 1944 година. Бил дел од втората чета на Третиот баталјон.
2 Поврзано
* Димитрија Стојкоски
3 Наводи
Милан Костадиноски

Милан Костадиноски ( во — во ) — македонски партизан, учесник во НОВ на Македонија.
1 Животопис
Бил роден во 1914 година во селото Сланско, Порече. Кон НОВ, тој пристапил доброволно во Првата македонско-косовска ударна бригада. Загинал во борбите против балистите кај Бел Дрим, Метохија на 20 октомври 1945 година.
2 Наводи
Михајло Трајаноски

Михајло Трајаноски ( во — во Косово или Метохија) — македонски партизан, учесник во НОВ на Македонија.
1 Животопис
Бил роден во 1905 година во Самоков, Порече. Кон НОВ, тој пристапил доброволно во април 1944 година и станал дел од Првата македонско-косовска ударна бригада. Загинал во борбите против балистите во Косово или Метохија, на 20 ноември 1945 година.
2 Наводи
Младен Јовески

Младен З. Јовески ( во — во ) — македонски партизан, учесник во НОВ на Македонија.
1 Животопис
Бил роден во 1922 година во Томино Село, Порече. Се занимавал со земјоделство. Кон НОВ, тој пристапил како член на Првата македонско-косовска ударна бригада. Загинал во борба кај месноста Вујници кај селото Горно Крушје, на 5 септември 1944 година.
2 Наводи
Органски ласер

Органски ласер — ласер кој користи органски (јаглероден) материјал како медиум за засилување. Првиот органски ласер бил ласерот за течна боја. Овие ласери користат раствори за ласерски бои како медиум.
Органските ласери се инхерентно приспособливи и кога се конфигурирани како оптимизирани ласерски осцилатори со решетки со повеќе призми може да дадат ефикасен еднопопречен режим и еден надолжен режим, емисија со ширина на ласерски линии до 350 MHz (приближно 0,0004 nm на бранова должина од 590 nm), во пулсен режим со голема моќност.
1 Ласер за дистрибуирани повратни информации
Органските ласери се исто така достапни во конфигурации за дистрибуирани повратни информации и дистрибуирани брановоди за повратни информации.
2 Поврзано
* Наночестичка
* Органска фотоника
* Органски полупроводник
Марко Ѓорѓиески

Марко Б. Ѓорѓиески ( во — во ) — македонски партизан, учесник во НОВ на Македонија.
1 Животопис
Бил роден во 1925 година во селото Црешнево кај Македонски Брод. Се знаимавал со земјоделство. Кон НОБ пристапил како доброволец во Првата македонско-косовска ударна бригада. Учествувал во повеќе борби за ослободување на земјата. Загинал во борбите за ослободување на Пеќ на 20 јануари 1945 година.
2 Наводи
Фототиристор

Фототиристор — електронска компонента што делува како обичен еднонасочен триоден тиристор, со тоа што може да се доведе во состојба на спроводливост со осветлување на PN спојот на управувачката електрода. Тиристорот е особено добар, во споредба со сите други фотодетектори, што излезната струја не зависи од јачината на светлината. Со светлината фототиристорот се доведува во состојба на спроводливост, а потоа анодната струја на тиристорот е независна од осветлувањето. Затоа, со соодветно ладење, можно е да се работи со напон од неколку стотици волти и струи поголеми од ампер. Повеќето фототиристорски споеви захтеваат поврзување на надворешен отпор R со ред на големина од 100 киломи помеѓу управувачката електрода и катодата. Со него се регулира чувствителноста на фототиристорот и го спречува можното самопобудување поради реверзната струја.
Милан Апостолски

Милан С. Апостолски ( во — во ) — македонски партизан, учесник во НОВ на Македонија.
1 Животопис
Бил роден во 1923 година во селото Тополница кај Македонски Брод. Бил борец на 48-та дивизија. Загинал во борбите кај Бања Лука на 21 јануари 1945 година.
2 Наводи
Формула за успех

Формула за успех (|Moneyball) — животописна спортска драма во режија на Бенет Милер. Главната улога ја толкува Бред Пит. Светската премиера се одржала на 23 септември 2011 г.
1 Содржина
Во филмот, Бин (Бред Пит) и помошникот главен директор Питер Бренд (Џона Хил), соочени со ограничениот буџет на франшизата за играчи, градат екипа од потценети таленти со преземање на обмислен саберметриски пристап за извидување и анализа на играчите.
2 Улоги
Глумец, Улога
Бред Пит, Били Бин
Џона Хил, Питер Бренд
Филип Сејмур Хофман, Арт Хау
Робин Рајт, Шерон
Крис Прат, Скот Хатеберг
Кејси Бонд, Чед Бредфорд
Стивен Бишоп, Дејвид Џастис
Кетрин Морис, Тара Бин
Рид Дајмонд, Марк Шапиро
Џек Макги, Роко
Митре Јорданоски

Митре Јорданоски ( во — во ) — македонски партизан, учесник во НОВ на Македонија.
1 Животопис
Бил роден во 1922 година во селото Дебреште кај Македонски Брод. Кон НОБ пристапил во септември 1944 како дел од Првата македонско-косовска ударна бригада. Загинал во борбите со балистите кај Призрен во 1945 година.
2 Наводи
Никола Спасески

Никола Ј. Спасески ( во — во ) — македонски партизан, учесник во НОВ на Македонија.
1 Животопис
Бил роден во 1906 година во селото Косово кај Македонски Брод. Се занимавал со земјоделство. Бил дел од Петнаесеттата поречка бригада. Загинал во борбите кај селото Тополница на 6 септември 1944 година.
2 Наводи
Пожарска Клисура

Пожарска Клисура (|Φαράγγι Πόζαρ) — впечатлива клисура во Мегленско, Егејска Македонија.
1 Опис
Клисурата се наоѓа на реката Топлица или Колова Река (Рема Николау) во северозападниот дел на Мелгленско. Топлица се образува од потоците Рамни Бор, Конопица и Лута во југоисточниот дел на планината Ниџе. Реката се спушта змиулесто, паѓа од мали водопади и водата има тиркизна боја. Клисурата има стрмни падини и обрасната е со густа борова шума. Во карпите околу излезот од клисурата има многу пештери со траги од праисториско живеење — пештерскиот комплекс го носи името Мегленски пештерски парк. Кон излезот на надморска висина од 360–390 м извираат топли извори со вода која достигнува температура од . Се работи за дождовница која тоне длабоко во земјата, каде температурата силно ѝ се зголемува и се враќа на површината веќе богата со минерали. Тука се изградени Пожарските минерални бањи.
Конарка Технологиja

Конарка Технологиja — компанија од Лоyел (Масачусетс, САД). Основана во 2001 година како оддел на Технолошкиот институт во Масачусетс. Компанијата развива сончеви ќелии чувствителни на боја. Компанијата исто така ја истражува и можноста за развој на фотоволтаични ќелии кои можат да апсорбираат инфрацрвено зрачење, кое би можело да генерира енергија дури и ноќе.
1 Финансирање
Конарка во 2006 година добила 60 милионо долари инвестиција од 3и Гроуп, Драпер Фишер Јурветсон, Нов Ентерпрајс Асоцијатес и Шеврон. Конарка добила и грантови во вредност од 10 мил. долари од Министерство за одбрана на САД и европските влади. Во 2006 година, приватниот капитал на компанијата изнесувал 45 милиони американски долари.
2 Производство
Во 2002 година, Конарка добила лиценца за производство на сончеви ќелии чувствителни на боја.
Конарка произведува сончеви ќелии со користење на најновата генерација наноматеријали. Сончевите ќелиие се нанесуваат на специјална пластика. Фотоелементите произведени од компанијата можат да апсорбираат и сончева светлина и вештачка светлина, а апсорпцијата се случува без оглед на аголот на инциденца на светлината, што е нивна јасна предност во однос на конвенционалните сончеви ќелии што се користат во сончевите батерии.
2.1 Флексибилни батерии
Во 2005 година, компанијата, заедно со Швајцарскиот државен технолошки истражувачки институт, развила флексибилна ткаенина што можела да користи сончева енергија. Внатре во оваа ткаенина има тенок слој сончеви ќелии, изолирани со флексибилна гасна бариера за заштита на сончевите ќелии од уништување на отворено. Енергијата генерирана од таквите батерии, тежи неколку грама и дебела е само милиметар, доволна е за напојување на уреди со мала моќност како што се Ајпод и мобилни телефони.
Крајната цел на проектот е да се развие ткаенина направена од фотоволтаични влакна што може да се користи за правење шатори со внатрешно осветлување или панталони и ранци кои можат да ги полнат батериите на мобилните телефони.
Swedish House Mafia

Swedish House Mafia (SHM) е шведска хаус-супергрупа составена од Аксвел, Стив Анџело и Себастијан Ингросо. Групата официјално била основана кон крајот на 2008 година. Во 2011 година на анкета од списанието ''DJ Mag'' оваа група завршила на десетто место на списокот од „100 најдобри диџеи“, а нејзините членови биле нарекувани „ликови од популарната прогресивна хаус-музика“. Често им се припишува заслугата за „поставување на звукот за бумот на електронската денс-музика на почетокот од 2010-тите, за што придонеле повеќе од секој друг изведувач во модерната денс-музика“. Во 2012 година, на анкетата за „Најдобри 100 диџеи“ од ''DJ Mag'' тие биле рангирани на дванаесеттото место. Најпознат сингл од групата е „Don't You Worry Child“.
На 24 јуни 2012 година, групата објавила дека членовите ќе се разделат. Последен настап имале во Ултра Мајами на 24 март 2013 година. Следните пет години, Анџело се посветил на неговата соло-кариера, а Аксвел и Ингросо настапувале како дуо под името Аксвел и Ингросо. На 25 март 2018 година, групата неочекувано се обединила и со нивен настап бил затворен јубилејниот, 20-ти фестивал Ultra Music Festival во Мајами, Флорида. Групата го издала првиот студиски албум, ''Paradise Again'', на 15 април 2022 година преку нивната нова издавачка куќа, Republic.
1 Дискографија
*''Paradise Again'' (2022)
2 Турнеи
*''Take One Tour'' (2009–2010)
*''One Last Tour'' (2012–2013)
*''Save the World Reunion Tour'' (2019)
*''Paradise Again World Tour'' (2022)
*''Latin America Tour'' (2023)
Фотоќелија

Фотоќелија — електронска цевка во која светлината (и блиското електромагнетното зрачење) исфрла електрони од катодата обложена со фотосензитивен слој (слој од составот Na<sub>2</sub>KSb или полуспроводнички слој од галиум арсенид) преку надворешниот фотоелектричен ефект. Катодата и анодата се ставаат во стаклен балон, евакуиран (вакуум) или полн со благороден гас и поврзувани во коло, така што електроните се движат од катодата до анодата. Фотоелементот се применува како фотодетектор, а на крајот на 20 век, бил заменет со полуспроводнички електронски елементи (фотодиода, фотоотпорник, фототранзистор), па затоа често и тие се нарекуваат фотоќелии.
1 Објаснување
Фотоелектричниот ефект се применува кај фотоќелијата. Фотоќелијата се состои од две електроди, вградени во стаклена цевка, која изгледа слично на електронска цевка. Фотоќелијата се полни со благороден гас под низок притисок, бидејќи овој гас хемиски не реагира со метали. Катодата на фотоќелијата обично е навлака од цезиум на сребрена подлога. Наспроти катодата има анода во облик на прстен со тенка мрежичка за да може светлината преку неа да допре до катодата.
Ако ја поврземе анодата со позитивниот пол на батеријата, а катодата преку милиамперметар со негативниот пол, милиамперметарот нема да покаже никакво отклонување. Само кога катодата е осветлена, стрелката на милиамперметарот ќе се отклони. Во првиот случај, електричната струја не тече бидејќи нема врска помеѓу катодата и анодата во фотоќелијата. Меѓу нив има само електрично поле поради приклучениот електричен напон. Во вториот случај, кога зраците на светлината паѓаат на фотоќелијата, светлината избива електрони од катодата што ги привлекува анодата, а со тоа се затвора струјниот круг во фотоќелијата. Оваа појава овозможува светлосната енергија да се претвори во електрична енергија. Фотоќелијата има голема примена во индустријата, тонската обработка и телевизијата.
1.1 Фотодетектор
Фотодетектор е вид фотоелектричен елемент во кој светлината, преку фотоелектричниот ефект, предизвикува непосредна промена на некои електрични својства. Така, на пример, во фотоотпорник и фотоспроводник, електричниот отпор се менува, односно електричната спроводливост, во полуспроводничките фотодетектори (фотоелемент, фотодиода, фототиристор, фототранзистор), електричните својства на тој елемент се менуваат, а од катодата на фотоелементот и фотомултипликаторот се избиваат електрони. Како суштински дел, фотодетекторот се вградува во склопови кои првенствено служат за автоматско известување на некоја информација или промена во постоечката состојба, стартување или запирање на некој уред и слично со менување, најчесто со прекинување на светлосниот зрак (на пример, алармни уреди во обезбедувани згради, банки, музеи, уреди за работа на ескалатори, за отворање врати на поголеми јавни простори, како што се: стоковни куќи, хотели и сообраќајни терминали и за многу прецизно мерење на времето на спортски натпревари).
Видна острина

Видна острина — способност на окото да разликува мали детали и облици на предмети на дадено растојание. Обично се оценува со помош на очна табела, како на пример Снеленовата табела, која се состои од букви или симболи со различни големини. Резултатите кај неа се изразуваат како дропка, при што броителот го претставува растојанието на кое се изведува тестот (обично 20 стапки или 6 метри), а именителот го покажува растојанието на кое лице со нормален вид може да ги препознае истите детали. На пример, гледањето 20/20 значи дека лицето може да го види на 20 стапки она што просечниот човек може да го види на растојание од 20 стапки.
Видната острина првенствено зависи од здравјето и функцијата на очната структура, особено рожницата, леќите и мрежницата. Рожницата и леќите ја фокусираат влезната светлина на мрежницата, каде фоторецепторните клетки ја претвораат во нервни сигнали што се испраќаат до мозокот за толкување.
Различни чинители можат да влијаат на видната острина, вклучувајќи ги и рефрактивните грешки како кратковидост, далекувидост и астигматизам. Овие состојби водат до несовпаѓање помеѓу фокусната точка на влезната светлина и мрежницата, што доведува до заматен вид.
1 Мерење
Видната острина се мери со психофизичка постапка и како таква ги поврзува физичките одлики на стимулот со воспримањето на лицето и неговите реакции. Мерењето може да се направи со користење на очна табела измислена од Фердинанд Монојер, со оптички инструменти или со компјутеризирани тестови како што е FrACT.
Мора да се внимава условите за гледање да одговараат на стандардот, како што се правилно осветлување на просторијата и очната табела, правилно растојание на гледање, доволно време за реагирање, дозволена грешка итн. Во европските земји овие услови се стандардизирани со европската норма (EN ISO 8596, претходно DIN 58220).
Назмија Демироски

Назмија Демироски ( во — во ) — македонски партизан, учесник во НОВ на Македонија.
1 Животопис
Бил роден во 1925 година во селото Пласница, Кичевско. Кон НОБ, тој пристапил во септември 1944 година. Учествувал во битките на Сремскиот фронт, а загинал во борбите кај Дрвоцес, во Славонија на 3 мај, 1945 година.
2 Наводи
Астигматизам

Астигматизам — честа состојба на видот што предизвикува заматен или искривен вид. За разлика од другите проблеми со видот, како што се кратковидоста или далекувидоста, кои произлегуваат од тоа што очното јаболко е премногу долго или премногу кратко, астигматизмот се јавува кога рожницата или леќата на окото се со неправилен облик. Кај правилно обликувано око, леќата или рожницата на окото имаат целосно заоблен облик како на топка. Кај луѓето што имаат астигматизам овие две очни компоненти имаат неправилен, јајчест облик. Затоа светлосните зраци не се прекршуваат правилно на мрежницата. Оваа нерамна кривина предизвикува светлината да се прекршува нееднакво, што доведува до заматен или искривен вид на сите растојанија.
Луѓето со астигматизам можат да доживеат симптоми како што се главоболки, напрегање на очите и потешкотии со јасното гледање како одблиску, така и оддалеку. За среќа, астигматизмот може да се поправи со очила, контактни леќи или рефрактивна хирургија.
1 Лекување
* Најчесто се носат очила што имаат цилиндрични стакла (овие стакла изгледаат исто како и сите други, но имаат различна диоптрија под различни агли, кои вашиот лекар ќе ги напише на рецептата)
* Се носат контактни леќи што се наменети за луѓе со астигматизам
* Со ласерско отстранување
Нове Ангелески

Нове С. Ангелески ( во , Порече — во , Кичевско) — македонски партизан, учесник во НОВ на Македонија.
1 Животопис
Бил роден во селото Растеш, Порече. Се занимавал со земјоделство. Бил дел од Петнаесеттата поречка бригада. Загинал во борбите против балистите кај кичевското село Мидинци на 21 ноември 1944 година.
2 Наводи
Steps

Steps ― британска денс-поп група во чиј состав се: Ли Лачфорд-Еванс, Клер Ричардс, Лиза Скот-Ли, Феј Тозер и Ијан Воткинс. Групата била основана во мај 1997 година и имала два албума на прво место на топ-листата во Обединетото Кралство, 14 последователни топ-5 синглови во Обединетото Кралство (два од нив на прво место) и многу хитови низ Европа. Групата продала преку 22 милиони записи.
Во 1999 година групата била номинирана за награда „БРИТ“ во категоријата „Најдобар нов изведувач“. Истата година тие биле предгрупа на Бритни Спирс на нејзината прва американска турнеја „.''..Baby One More Time''“. Групата официјално се распаднала на 26 декември 2001 година откако Ричардс и Воткинс ја напуштиле за да основаат продуцентско дуо. Нивниот претпоследен сингл стигнал до 5-то место на топ листите во Обединетото Кралство, а нивниот последен албум со најголеми хитови, ''Gold'' (2001), бил вториот албум од групата кој се искачил на прво место во Обединетото Кралство.
Steps биле повторно составени во мај 2011 година за да ја снимат документарната серија во четири дела под наслов ''Степс: Повторна средба''. Серијата почнала да се емитува на 28 септември 2011 година, а на 10 октомври 2011 година бил објавен нивниот втор албум со најголеми хитови, ''The Ultimate Collection''. Албумот дебитирал на прво место, со што станал трет албум на групата на врвот на британската топ-листа. Вториот дел од серијата ''Степс: Повторна средба'', насловен како „Степс: Повторно на пат“, била емитувана на Sky Living во април 2012 година; серијата ја следела групата на нивната распродадена турнеја во Велика Британија составена од 22 концерти. На 12 ноември 2012 година, групата го издала четвртиот студиски албум, ''Light Up The World'', а во периодот од 30 ноември до 5 декември имале божиќна турнеја. Групата повторно се составила на 1 јануари 2017 година за да ја прослават 20-годишнината од основањето на групата, а во април 2017 година го објавиле нивниот петти студиски албум, ''Tears on the Dancefloor''.
Шестиот студиски албум на Степс, ''What the Future Holds'', бил издаден на 27 ноември 2020 година. На албумот му претходеле три сингла: насловната песна „What the Future Holds“, "Something in Your Eyes" и "To the Beat of My Heart". Нивниот седми студиски албум, ''What the Future Holds Pt.''''2'', бил објавен во 2021 година. Третиот компилациски албум од групата, ''Platinum Collection'', бил издаден во август 2022 година и дебитирал на прво место во Обединетото Кралство, со што Steps станале првата британска група од мешан пол која успеала да има четири албуми на прво место на топ-листата во четири различни децении.
1 Дискографија
*''Step One'' (1998)
*''Steptacular'' (1999)
*''Buzz'' (2000)
*''Light Up the World'' (2012)
*''Tears on the Dancefloor'' (2017)
*''What the Future Holds'' (2020)
*''What the Future Holds Pt. 2'' (2021)
Дик Дејл

Ричард Ентони Монсур (англ. ''Richard Anthony Monsour''; 4 мај 1937 - 16 март 2019 година), професионално познат како Дик Дејл (англ. ''Dick Dale'') бил американски рок-гитарист. Тој бил основоположник на сурф-музиката преку експериментирање со реверб (ехо). Дејл бил познат како „Крал на сурф-гитарата“, како што и бил наречен неговиот втор студиски албум.
Дејл бил еден од највлијателните гитаристи на сите времиња, а особено на почетокот од 1960-тите. Многу истакнати сурф-групи, како: The Beach Boys, Jan and Dean и The Trashmen, биле под влијание на музиката на Дејл и честопати во нивните албуми вклучувале снимки од песните на Дејл. Неговиот стил и музика влијаеле на гитаристи како: Џими Хендрикс, Пит Таунсенд, Еди Ван Хејлен и Брајан Меј.
Него му се припишува заслугата за популаризацијата на тремолото за електрична гитара, техника која денес често се користи во многу музички жанрови (како екстремен метал, џез-фузија, итн.). На неговата техника на брзо еднонотно стакато никој не можел да ѝ парира сè додека гитаристи како Еди Ван Хејлен не се појавиле на музичката сцена.
Тој се смета за еден од татковците на хеви-металот поради поместувањето на границите на засилувањето. Во соработка со Лео Фендер, Дејл, исто така, ги поместил границите на технологијата за електронско засилување, со што помогнал да се развие нова опрема способна да создаде длабоки и дотогаш нечуени звуци, а меѓу нив бил и првиот гитарски засилувач од 100 вати. Дејл, исто така, бил пионер во употребата на преносни ефекти на реверб.
По употребата на неговата композиција „Misirlou“ од Квентин Тарантино во филмот ''Евтини приказни,'' Дик Дејл се вратил на музиката и оттогаш објавил четири албуми и бил на светски турнеи. Тој бил номиниран за Греми во категоријата „Најдобра рок инструментална изведба“ за песната „Pipeline“ во соработка со Стиви Реј Вон. Дик Дејл се наоѓа на 31-во место на списокот од „100 најдобри гитаристи на сите времиња“ објавен од ''Ролинг Стоун'' во 2003 година и на 74-то место на новиот список објавен во 2011 година.
1 Дискографија
1.1 Студиски албуми
1.1.1 Како Dick Dale & His Del-Tones
*''Surfers' Choice'' (Deltone, 1962; Capitol, 1963; Sundazed, 2006)
*''King of the Surf Guitar'' (Capitol, 1963; Sundazed, 2007)
*''Checkered Flag'' (Capitol, 1963; Sundazed, 2007)
*''Mr. Eliminator'' (Capitol, 1964; Sundazed, 2007)
*''Summer Surf'' (Capitol, 1964; Sundazed, 2007)
1.1.2 Како Дик Дејл
*''Tribal Thunder'' (Hightone, 1993)
*''Unknown Territory'' (Hightone, 1994)
*''Calling Up Spirits'' (Beggars Banquet, 1996)
*''Spacial Disorientation'' (Dick Dale/The Music Force, 2001)
1.2 Саундтрак-албуми
*''Pulp Fiction'' (1994)*''Rocket Jockey'' (1996)